hu hu hu hu hu hu hu hu hu hu hu hu cs hu id en es hu en hu es hu es sv hu ceb hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu en en de hu ru en en de de ru hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu id cy fr nl pl pms ru sv en pl hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2020. november 9.
Ugrás a navigációhoz Ugrás a kereséshez
(Fr.) Örstadius & E. Larss. (2008)
A Wikimédia Commons tartalmaz Szöszös áltintagomba témájú médiaállományokat és Szöszös áltintagomba témájú kategóriát.
A szöszös áltintagomba (Parasola conopilus) a porhanyósgombafélék családjába tartozó, Eurázsiában és Észak-Amerikában honos, erdőben, parkokban, növényi törmelékeken élő, nem ehető gombafaj.
2 Elterjedése és termőhelye
A szöszös áltintagomba kalapja 2-5 cm széles, alakja kúpos, idősebben széles kúpos, harangszerű vagy nagyjából domború. Felszíne csupasz vagy csak nagyítóval látható apró szőrök borítják. A széle bordázott, fátyolmaradványok nincsenek. Színe vörösbarna, idősen vagy kiszáradva halványbarnára fakul.
Húsa vékony, törékeny; színe halványbarnás. Íze és szaga nem jellegzetes.
Sűrűn álló, törékeny lemezei kis felületen tönkhöz nőttek, a féllemezek gyakoriak. Színük fiatalon halványbarnás, később sötétbarnára, barnásfeketére sötétednek; élük fehér.
Tönkje 5-13 cm magas és 0,2-0,4 cm vastag. Alakja nagyon karcsú, egyenletesen hengeres, belül üreges. Színe fehér, felszíne csupasz. A tövéhez kapcsolódó micéliumszövedék fehér.
Spórapora fekete. Spórája ellipszis alakú, sima, pórusa halvány, mérete 14–18 x 6–8 µm.
A szürkésfehér tintagomba, az erdei tintagomba, a kerti tintagomba vagy a csoportos porhanyósgomba hasonlíthat hozzá.
EurÁzsiában és Észak-Amerikában honos. Magyarországon gyakori.
Utak mentén, erdei ösvények szélén, parkokban, bolygatott talajon, faforgácson él, általában csoportosan. Augusztustól novemberig terem.
Szöszös áltintagomba - Parasola conopilus Miskolci Gombász Egyesület
Parasola conopilus (Fr.) Örstadius & E. Larss. - Conical Brittlestem First Nature
Biológiaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Szöszös_áltintagomba&oldid=23231469”
Taxonok from paraméter nélkül
Hivatkozás erre a változatra
Hogyan hivatkozz erre a lapra?
A lap utolsó módosítása: 2020. november 9., 09:30
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.